248 
PIÈCES A L’APPUI. 
— Quant on leur parle de raison, 
Pourquoy ne la font-ilz d’eux-mémes? 
— Le peuple est plein de desraison, 
D’abuz etd’arguz trop extrêmes. 
S’ils bastissent mal leurs prohèmes, 
La fin n’en (peut) pas estre bonne ; 
Ils planteront au bout la borne. 
-— Et que dient-ilz de Namur, 
Quant ilz en parolent entr’eulx? 
— Hz dient, par Dieu , qu’il n’y a mur 
Qu’ilz ne remplissent tous de treux. 
L'autre jour de ce le contre eux ; 
Car on me dist qu’ilz veulent pais; 
Ilz la requièrent au habais. 
— N’y entens-tu remède donques 
Pour les mener à raison joindre? 
— Quant ilz seront vaincuz, adonques 
Les verrés-vous cesser de poindre. 
Et doit-on telx faulses gens oindre 
Sans les désoler et confondre ? 
On les puist comme bâton fondre. 
— Ils sont maulvais et faulx vilains, 
— Selon que par toy puis entendre ; 
Ils seront fait faulx et vil, ains 
Que noz arcz soyentprestz à tendre. 
— Je double que le long attendre 
Ne leur face double maleur; 
Point ne ressongne le mal leur. 
— Mais, quant on leur parle du prince, 
N’ont-ilz point vergongne d’offendre ? 
Ilz respondent bien qu’ilz ont prins ce 
Gros martel, pour les gros doz fendre. 
— Ilz ont donc vouloir d’eulx deffendre ? 
— Mais ilz ne sont pas bien unys, 
De tant seront plustost punys. 
— Je prie à Dieu qu’il les mauldie, 
Tant sont-ils félons et pervers. 
— Il ne leur chault qui les maulx die 
Contre eulx par prose et par vers. 
Ilz ont entendemens divers, 
Sans cuider estre folz mès saiges ; 
On n’en peut faire bons messaiges. 
— Y retourneras-tu sy tost, 
Pour savoir leur moyen de faire? 
— Pleust à Dieu que l’on garnist ost 
Pour les tous destruire et deffaire! 
Il fault laisser tout autre affaire ; 
Contr’eulx chascun traveillera ; 
Se pasteur dort, qui veillera? 
— Ilz payront le proficiat 
A leurs despens , je t’en assure. 
Il ne fault que dire fiat ! 
Car chascun le gros dent a deure. 
Adonques mauldiront-ilz l’eure 
Qu’ilz auront commis telz deffaulx. 
N’en parlons plus, ilz sont trop faulx. 
[Ibid.) 
Sébat bu €uer et bt> l'0€Ü. 
En may la première sepmaine 
Que les boys sont paréz de vert, 
Èsquels le rossignol s’émaine, 
Quant il a son doulx chant ouvert 
Pour resioir ceulx qui couvert 
Sont en amours de dueil soubdain, 
Mon plaisir s’estoit descouvert 
Pour aler chasser cerf ou dain. 
Et en chassant près de ma voie 
Voix féminines entendy ; 
One plus doulces oy n’avoie. 
Lors, de mon cheval descendy 
Pour mieulx oyr, et attendy 
Que leur chansson éust fin prise 
Et du lieu savoir contendy 
Où estoit ceste doulce emprise. 
